**ΕΝΟΤΗΤΑ**

**ΤΑ ΦΡΟΥΤΑ**

**ΜΑΘΗΜΑ 1**

**Βασικά Περιεχόμενα του ΣΜ:**

|  |  |  |  |
| --- | --- | --- | --- |
| **Επίπεδο:** Προδημοτική  **Ενότητα:** Τα φρούτα  **Διάρκεια:** 2 ώρες | | | |
| **Επιδιώξεις-Σκεπτικό-Σκοπός:**  Δείκτες επιτυχίας:   * Να απολαμβάνουν τραγούδια και σύντομα παραμύθια τα οποία συνοδεύονται με εποπτικά μέσα και ζωντανή διήγηση * Να κατανοούν βασικό λεξιλόγιο που έχουν διδαχθεί * Να απαντούν μονολεκτικά ή με μικρές αυτοματοποιημένες φράσεις σε απλές ερωτήσεις για γνωστά θέματα.   Δείκτες επάρκειας:   * Τραγούδι «Ποιο φρούτο να φάω;» * Λεξιλόγιο: μήλο, μπανάνα, καρπούζι, φράουλα, κεράσι, σταφύλι, αχλάδι * Ερώτηση: Μήπως είναι ….; (χρώμα ή φρούτο)   Επαναφερόμενη γλώσσα   * Χρώματα ( κόκκινο, κίτρινο, άσπρο μπλε, μαύρο, καφέ, ροζ, πράσινο) * Αριθμοί 1-10 | | | |
| **Εισαγωγή (10 λεπτά):**  Επαναφορά των ρουτινών της τάξης:  - Χαιρετισμοί (Καλησπέρα/Καλημέρα), Τι κάνετε;  **Τραγούδι:**  *«Ήρθα πάλι στο σχολείο».*  - Τι μέρα είναι σήμερα;  - Παρουσιολόγιο με κάρτες | **Διδακτικά μέσα και υλικά:**  **Οργάνωση τάξης-παιδιών:**  -Παρουσιολόγιο  -Εποπτικό υλικό εισαγωγής του μαθήματος  Κάθονται κυκλικά στην ολομέλεια.  ***\*Η οργάνωση χώρου, καθώς και όλες οι δραστηριότητες θα πρέπει να προσαρμοστούν, με βάση τα μέτρα πρόληψης του COVID-19, που εφαρμόζονται στο κάθε σχολείο.\**** | **Αξιολόγηση (Συντρέχουσα & Τελική)** | **Γλώσσα**  Ε[[1]](#footnote-1) |
| **Αφόρμηση (5 λεπτά):**  Η/Ο εκπαιδευτικός παρουσιάζει μια αδιαφανή τσάντα ή ένα κουτί που έχει μέσα πλαστικά φρούτα. Το κουνά και τα παιδιά προσπαθούν να μαντέψουν τι έχει μέσα. | * Αδιαφανή τσάντα ή κουτί * Πλαστικά ή φρέσκα φρούτα   Η δραστηριότητα γίνεται στην ολομέλεια. | Η δραστηριότητα γίνεται για εισαγωγή στη νέα ενότητα και στο νέο λεξιλόγιο. | Ε/Α |
| **Δραστηριότητα 1 (10 λεπτά):**  Η/Ο εκπαιδευτικός παρουσιάζει τα φρούτα παροτρύνοντας τα παιδιά να επαναλαμβάνουν το όνομα τους. Παράλληλα με το όνομα του φρούτου, τα παιδιά θα ονομάζουν και το χρώμα του. | * Πλαστικά ή φρέσκα φρούτα   Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές γνωρίζουν το νέο λεξιλόγιο και αν είναι σε θέση να το προφέρουν σωστά. | Ε |
| **Δραστηριότητα 2 (10 λεπτά):**  Στη δραστηριότητα αυτή τα παιδιά καλούνται να ομαδοποιήσουν τα φρούτα με κριτήριο το χρώμα τους. Στο τέλος, μετρούν και ονομάζουν τα φρούτα. | * Πλαστικά ή φρέσκα φρούτα   Οι μαθητές κάθονται κυκλικά και εργάζονται στην ολομέλεια. |  | Ε |
| **Δραστηριότητα 3 (10 λεπτά):**  Η/Ο εκπαιδευτικός βάζει με τυχαία σειρά τις κάρτες με τα φρούτα στον πίνακα και ζητά από τα παιδιά να τις σειροθετήσουν ανάλογα με το μέγεθος τους, είτε από το μεγαλύτερο στο μικρότερο ή το αντίστροφο. Στο τέλος διαβάζουν την σειροθέτηση που έφτιαξαν. | * Κάρτες με φρούτα   Οι μαθητές εργάζονται στην ολομέλεια. | Η/ Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά το νέο λεξιλόγιο | Ε |
| **Δραστηριότητα 4 (10 λεπτά):**  Στη δραστηριότητα αυτή η/ο εκπαιδευτικός καλεί τα παιδιά να κλείνουν τα μάτια τους, κάθε φορά που θα κρύβει ένα φρούτο, ώστε να μαντέψουν ποιο φρούτο λείπει. | * Κάρτες με φρούτα   Οι μαθητές κάθονται σε κύκλο και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές είναι σε θέση να προφέρουν σωστά το νέο λεξιλόγιο. | Ε |
| **Δραστηριότητα 5 (10 λεπτά):**  Η/Ο εκπαιδευτικός καλεί το κάθε παιδί να διαλέξει μια κάρτα φρούτου. Ακολούθως, με την έναρξη της μουσικής θα ξεκινήσουν να χορεύουν. Όταν η μουσική σταματάει θα πρέπει να ομαδοποιούνται και να φωνάζουν το όνομα του φρούτου που κρατούν. | * Κάρτες με φρούτα   Οι μαθητές εργάζονται στην ολομέλεια. | Η/ Ο εκπαιδευτικός αξιολογεί εάν οι μαθητές είναι σε θέση να αναγνωρίζουν και να προφέρουν σωστά το νέο λεξιλόγιο. | Ε |
| **Δραστηριότητα 6 (15 λεπτά):**  Η/Ο εκπαιδευτικός θα φωνάζει ένα φρούτο και τα παιδιά που έχουν την ανάλογη κάρτα θα πρέπει να αλλάζουν θέση. Στο τέλος του παιχνιδιού η/ο εκπαιδευτικός θα φωνάξει φρουτοσαλάτα και τότε όλα τα παιδιά θα πρέπει να αλλάξουν θέση. Στη συνέχεια μαζεύει τις κάρτες και επαναφέρει τα παιδιά με τη ρουτίνα «μάτια σε μένα παρακαλώ, ακούστε τώρα όλοι τι έχω να σας πώ». | * Κάρτες με φρούτα   Οι μαθητές εργάζονται στην ολομέλεια και κινούνται στο χώρο. | Η/ Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά το νέο λεξιλόγιο. | Ε |
| **Δραστηριότητα 7 (10 λεπτά):**  Η/Ο εκπαιδευτικός κρατά τις κάρτες με τρόπο που να τις βλέπουν μόνο τα παιδιά, κι όχι η ίδια, ώστε να μαντεύει ποιο φρούτο απεικονίζεται κάθε φορά. Για να μπορέσει να τα βρει θα ζητήσει τη βοήθεια των παιδιών, τα οποία θα πρέπει να αναφέρουν το χρώμα του κάθε φρούτου. | * Κάρτες με φρούτα   Οι μαθητές εργάζονται στην ολομέλεια. | Η/ Ο εκπαιδευτικός αξιολογεί εάν οι μαθητές είναι σε θέση να αναγνωρίζουν και να προφέρουν σωστά το νέο λεξιλόγιο. | Ε |
| **Δραστηριότητα 8 (20 λεπτά):**  Η/Ο εκπαιδευτικός παρουσιάζει το ακόλουθο τραγούδι με παράλληλη προβολή των αντίστοιχων εικόνων.  «Το καρπούζι αγαπώ μα και το αχλάδι  να διαλέξω φράουλα ή μήπως το κεράσι;  Ένα μήλο κόκκινο τώρα εγώ θα φάω  το σταφύλι ύστερα, τη γεύση του να πάρω.  Η μπανάνα, η καλή, έλα μου φωνάζει  Ποιο να φάω, πες μου ποιο;  Θα φάω το/ τη……..(το φρούτο εδώ μπορεί να αλλάζει)  Στον τελευταίο στίχο η/ο εκπαιδευτικός θα σηκώνει ψηλά μια κάρτα και τα παιδιά θα συμπληρώνουν το τραγούδι ονομάζοντας το φρούτο. | * Τραγούδι «Ποιο φρούτο να φάω;» (στη μελωδία του τραγουδιού «Ήταν ένας γάιδαρος) * Κάρτες με φρούτα   Οι μαθητές εργάζονται στην ολομέλεια. | Η/ Ο εκπαιδευτικός αξιολογεί εάν οι μαθητές είναι σε θέση να αναγνωρίζουν και να προφέρουν σωστά το νέο λεξιλόγιο. | Ε |
| **Ολοκλήρωση –Αναστοχασμός-Κλείσιμο (10 λεπτά):**  Ο/Η εκπαιδευτικός απλώνει στο τραπέζι τα περιγράμματα των φρούτων και ρωτά τα παιδιά ποιο φρούτο θέλουν. Το κάθε παιδί παίρνει το φρούτο του και αφού το χρωματίσει, του βάζει χαρακτηριστικά προσώπου, το κόβει και φτιάχνει τη δική του φρουτόκουκλα στερεώνοντας το σε ένα ξυλάκι ( τα ξυλάκια που χρησιμοποιούνται για σουβλάκι είναι πολύ πρακτικά, αφού βέβαια κοπεί η αιχμηρή πλευρά)  Το μάθημα τελειώνει με το τραγούδι για τη ρουτίνα κλεισίματος. | * Τυπωμένες μαυρόασπρες φιγούρες φρούτων * Ξυλομπογιές * Ξυλάκια   Κάθε μαθητής επιστρέφει στη θέση του και εργάζεται ατομικά. | Κατά την τελική δραστηριότητα η/ο εκπαιδευτικός περνά από τα παιδιά και τα ρωτά για το φρούτο που διάλεξαν. Τους καλεί ακόμη, να της/του αναφέρουν ποιο άλλο φρούτο θα διάλεγαν ή να τοποθετήσουν σε σειρά όλα τα φρούτα, ανάλογα με το πόσο τους αρέσουν, ονομάζοντας τα. . | Ε |

\*Με κόκκινο σημειώνονται οι δραστηριότητες οι οποίες πρέπει απαραίτητα να γίνουν για να υλοποιηθούν οι στόχοι του μαθήματος.

1. Η γλώσσα που χρησιμοποιείται στην τάξη εξαρτάται από το επίπεδο των μαθητών [↑](#footnote-ref-1)